cyanic-selkie/wikianc huggingface dataset:
Μνημείο Λυσικράτους
Το μνημείο ως μονή
αριστερά|μικρογραφία|283x283εσ|Το μνημείο του Λυσικράτη, στο βιβλίο Antiquities of Athens (1762) Το 1685, στο χώρο ιδρύθηκε μια γαλλική μονή καπουτσίνων. Το 1669 η μονή αγόρασε το μνημείο, το οποίο αποκαλούνταν πλέον «Φανός του Δημοσθένη». Μία ανάγνωση της επιγραφής από τον Ζακόμπ Σπον (Jacob Spon) καθόρισε τον αρχικό σκοπό του. Οι νεαροί Βρετανοί αρχιτέκτονες Τζέιμς Στιούαρτ (James Stewart) και Νίκολας Ρεβέττ (Nicholas Revett) δημοσίευσαν τα πρώτα μετρημένα σχέδια του μνημείου στο βιβλίο τους Antiquities of Athens (Λονδίνο: 1762). Το μνημείο έγινε γνωστό σε Γαλλία και Αγγλία μέσω των γκραβούρων του, και «βελτιωμένες» εκδοχές του έγιναν εντυπωσιακά χαρακτηριστικά σε αρκετούς κήπους στην Αγγλία. Ο Λόρδος Βύρων έμεινε στη μονή κατά τη διάρκεια της δεύτερης επίσκεψης του στην Ελλάδα. Το 1818 ο μοναχός Φραγκίσκος φύτεψε στους κήπους της μονής τα πρώτα φυτά τομάτας στην Ελλάδα. Το 1821 η μονή, η οποία είχε κλείσει το μνημείο, χρησιμοποιήθηκε ως χώρος αποθήκευσης βιβλίων, κάηκε κατά την Οθωμανική κατοχή της Αθήνας, και εν συνεχεία κατεδαφίστηκε, ενώ το μνημείο παρέμεινε εκτεθιμένο στην κακοκαιρία. Το 1829, οι μοναχοί προσέφεραν το κτίσμα σε έναν Άγγλο περιηγητή, αλλά αποδείχθηκε πως ήταν πολύ δυσκίνητο για να αποσυναρμολογηθεί και να τοποθετηθεί σε πλοίο. Ο Λόρδος Έλγιν διαπραγματεύθηκε ανεπιτυχώς για το μνημείο, το οποίο έκτοτε αποτέλεσε εικόνισμα της Ελληνικής Επανάστασης. Γάλλοι αρχαιολόγοι καθάρισαν τα συντρίμμια από το μισοθαμμένο μνημείο και ερεύνησαν στην περιοχή για χαμένα τμήματα του. Τη περίοδο 1876-1887, οι αρχιτέκτονες Φρανσουά Μπουλανζέ (François Boulanger) και Ε. Λεβιότ (E. Leviot) διήθυναν την αναστήλωση του, υπό την καθοδήγηση της Γαλλικής κυβέρνησης.
Επιρροή
μικρογραφία|Άποψη του 1900 Διάσημες Βρετανικές εκδοχές του Μνημείου περιλαμβάνουν το Μνημείο Ντάγκαλντ Στιούαρτ και το Μνημείο Μπερνς, αμφότερα στο Κάλτον Χιλ του Εδιμβούργου, το καμπαναριό της εκκλησίας του Αγίου Τζιλ στο Έλγιν, και τους κήπους του Σάγκμπορο του Σταφορντσάιρ. Ο ναός του Αγίου Ιωάννη του Ευαγγελιστή στο Τσίτσεστερ, έχει στην κορυφή του, μια «παράλογη μικρογραφία» του μνημείου. Ο ελληνορθόδοξος καθεδρικός ναός των Αγίων Πάντων στο Λονδίνο, έχει επίσης αντίγραφο του μνημείου στο άνω μέρος της εισόδου του.
Στις ΗΠΑ, το Μνημείο του Λυσικράτη, ήταν το μοντέλο του Γουίλλιαμ Στρίκλαντ (William Strickland) για τον θόλο του Merchants' Exchange στην Φιλαδέλφεια και επίσης αντιγράφηκε από τον ίδιο για τον θόλο στην κορυφή του Καπιτωλίου της Πολιτείας του Τενεσί στο Νάσβιλ. Ο σχεδιασμός του Portland Breakwater Light στο Μέιν ήταν προϊόν έμπνευσης από το μνημείο. Υιοθετήθηκε στην κατασκευή πολλών μνημείων του Εμφυλίου Πολέμου και επιστέγασε πολλύς πύργους του αρχιτεκτονικού ρεύματος Beaux-Arts, όπως οι πύργοι Σαν Ρέμο στη Νέα Υόρκη. Το πιο επιφανές παράδειγμα είναι το Μνημείο Στρατιωτικών και Ναυτικών που σχεδιάστηκε από τους αρχιτέκτονες Σαρλ και Άρθουρ Στόουτον (Charles and Arthur Stoughton) στη περιοχή Ρίβερσαϊντ Ντράιβ της Νέας Υόρκης το 1902. Μια μπρούτζινη μικρογραφία του μνημείου παραδίδεται στα βραβεία Ρίτσαρντ Ντρίχαους (Richard H. Driehaus) σε έναν εν ζωή αρχιτέκτονα του οποίου η δουλειά αποτελεί χαρακτηριστικό παράδειγμα των αξιών της παραδοσιακής και κλασικής αρχιτεκτονικής σε ένα σύγχρονα δομημένο περιβάλλον.
Στην Αυστραλία, υπάρχει μια εκδοχή του μνημείου στον Βασιλικό Βοτανικό Κήπο του Σίδνεϊ στη Νέα Νότια Ουαλία. Επίσης αναπαρίσταται το Βωμό της Μνήμης (Shrine of Remembrance) στη Μελβούρνη, όπου σχηματίζει ένα κορωνοειδές στοιχείο στην πυραμιδοειδή οροφή του μνημείου.
Υδρίδιο του χαλκού
Το υδρίδιο του χαλκού είναι η χημική ένωση με χημικό τύπο CuH. Είναι το απλούστερο «χαλκάνιο», δηλαδή υδρίδιο του χαλκού. Είναι ασταθές και αυτοδιασπάται ξαναδίνοντας τα στοιχεία που το αποτελούν. Το υδρίδιο του χαλκού είναι το ελαφρύτερο υδρίδιο της ομάδας 11 (πρώην ομάδας IB) του περιοδικού συστήματος. Έχει ανακοινωθεί ότι υπάρχει και το διυδρίδιο του χαλκού (CuH2), αλλά είναι ακόμη πιο ασταθές. Είναι ακόμη γνωστή και μια ποικιλία συμπλόκων με φωσφίνες, όπως π.χ. το γνωστό ως αντιδραστήριο Στρύκερ (Cu6H6(PPh3)6), που αποτελεί ένα αντιδραστήριο στην οργανική χημεία. Παράγεται όμως με αναγωγή ενώσεων του χαλκού (I) από υδρίδια.
Εξωγήινο υδρίδιο του χαλκού
Το υδρίδιο του χαλκού έχει ανιχνευθεί σε αρκετές τοποθεσίες του ηλιακού συστήματος, αλλά και εκτός αυτού:
Παραγωγή
Υο υδρίδιο του χαλκού μπορεί να παραχθεί με αντίδραση ιωδιούχου χαλκού και λιθιοαργιλιοϋδρίδιου διαλυμένα σε πυριδίνη και υπό κρυογενικές θερμοκρασίες:
Επίσης μπορεί να παραχθεί στην αέρια κατάσταση, με υδρογόνωση ατμών χαλκού που λαμβάνονται με χρήση λέιζερ :
Ιδιότητες
Σε «συνθήκες δωματίου» (Τ = 20°C, P = 1 atn) το υδρίδιο του χαλκού είναι ένα άχρωμο αέριο. Το υδρίδιο του χαλκού έχει ως θερμοκρασία εξάχνωσης τους -20°C, υπό πίεση 1 atm. Το υδρίδιο του χαλκού διαλύεται ταχύτατα στο νερό, αν και υδρολύεται απ' αυτό. Η πυριδίνη είναι λιγότερο οξειδωτική και γι' αυτό το υδρίδιο του χαλκού τείνει να σχηματίζει σχετικά σταθερότερα διαλύματα μ' αυτήν, αφού σχηματίζονται σύμπλοκα που σταθεροποιούν το υδρίδιο. Ωστόσο η πυριδίνη δεν είναι ένα ισχυρό αντιδραστήριο σύμπλεξης, και κάθε απόπειρα κρυστάλλωσης συμπλόκου Py-CuH οδηγεί στη διάσπαση του υδριδίου και το σχηματισμό αδιάλυτου κράματος χαλκού-υδρογόνου. Τα διαλύματα συμπλόκων του υδριδίου του χαλκού έχουν χρώματα που κυμαίνονται από σκούρο κόκκινο ως σκούρο πορτοκαλί. Αντίθετα, τα διαλύματα υδριδίου του χαλκού σε νερό είναι άχρωμα. Σημειώνεται ότι τα κράματα χαλκού-υδρογόνου και τα διαλύματα συμπλόκων του υδριδίο του χαλκού έχουν παρόμοια σταθερότητα. Το υδρίδιο του χαλκού είναι το μοναδικό ανάμεσα στα περισσότερα άλλα μοριακά υδρίδια, που η σύμπλεξή του με άλλα συστήματα δεν προκαλεί αξιόλογη ενίσχυση ρης θερμικής σταθερότητας του μητρικού υδριδίου. Η απόσταση μεταξύ των ατόμων χαλκού και υδρογόνου στο μόριο του υδριδίου του χαλκού είναι 146,26 pm.
Χημικές αντιδράσεις
Το υδρίδιο του χαλκού είναι αρκετά σταθερό ώστε να μπορεί να δώσει μερικές χημικές αντιδράσεις ως ένα δραστικό ενδιάμεσο αντιδραστήριο. Αξιοσημείωτη είναι η περίπτωση της θερμικής διάσπασης της ένωσης [Cu(C4H9)][P(C4H9)3]. Σ' αυτήν την αντίδραση, το υδρίδιο του χαλκού εξουδετερώνεται από το σύμπλοκο ως μέρος μιας αντίδρασης εξουδετέρωσης β-υδριδίου. Το μονομερές υδρίδιο του χαλκού που παράγεται έτσι αντιδρά με ένα άλλο μόριο του συμπλόκου. .
Το υδρίδιο του χαλκού είναι μια ασθενής βάση.
Παρατηρήσεις, υποσημειώσεις και αναφορές
Κατηγορία:Υδρίδια
Προσωπικό νεύρο
μικρογραφία|Προσωπικά νεύρα ανθρώπινου κρανίου Το προσωπικό νεύρο είναι το έβδομο κρανιακό νεύρο. Εκφύεται από το στέλεχος του εγκεφάλου μεταξύ της γέφυρας και του προμήκους μυελού, διέρχεται από τον έσω ακουστικό πόρο, ελέγχει τους μύες των προσωπικών εκφράσεων και λειτουργεί ως μέσον μεταβίβασης των αισθήσεων της γεύσης από τα πρόσθια δύο τρίτα της γλώσσας και της στοματικής κοιλότητας.
Παραπομπές
Κατηγορία:Νευρικό σύστημα
Μάουντ Περλ
Το Μάουντ Περλ (αγγλικά: Mount Pearl) είναι ο τρίτος μεγαλύτερος οικισμός και η δεύτερη μεγαλύτερη μεγαλούπολη στη Νέα Γη και Λαμπραντόρ του Καναδά. Η πόλη βρίσκεται νοτιοδυτικά του Αγίου Ιωάννη, στο ανατολικό άκρο της χερσονήσου Άβαλον στο νησί της Νέας Γης. Το Μάουντ Περλ αποτελεί μέρος της μητροπολιτικής περιοχής του Αγίου Ιωάννη, της 20ής μεγαλύτερης μητροπολιτικής περιοχής του Καναδά.
Δημογραφικά στοιχεία
Η πόλη βρίσκεται στη Διαίρεση 1 της απογραφής της Νέας Γης.
Το 2016 το Μάουντ Περλ αποτελούνταν από 92,7% λευκούς, 5,6% Αβορίγινες και 1,7% άλλους. Η μέση ηλικία ήταν 44,5 το 2016 και 41,6 το 2011. Το μέσο εισόδημα ήταν 78.232$ πριν τους φόρους το 2016, με μέσο εισόδημα 67.055$ μετά τους φόρους το 2016.
Παραπομπές
Μαουντ Περ
Πολίχνη
Στα αρχαία ελληνικά πολίχνη ονομαζόταν η μικρή πόλη.
Με το όνομα Πολίχνη αναφέρονται δύο οικισμοί στην Ελλάδα:
Καραμπακάλ
Το Καραμπακάλ (επίσης, Καραμπακάλ και Καρασαχκάλ) αποτελεί χωριό και δήμο της επαρχίας Γκοϊτσάι του Αζερμπαϊτζάν. Έχει πληθυσμό 2.466 κατοίκους.
Παραπομπές
Κατηγορία:Κατοικημένες περιοχές στην Επαρχία Γκοϊτσάι
Μεχμέντ Σεφίκ
Ο Μεχμέντ Σεφίκ Μπέη (τουρκ. Mehmed Şefik Bey, γ. Κωνσταντινούπολη, 1235/1820, θ. Κωνσταντινούπολη, 1297/1880) ήταν οθωμανός καλλιγράφος που έζησε το 18ο αιώνα. Διδάχτηκε την τέχνη της καλλιγραφίας, στις γραφές σουλούς και νεσίχ αρχικά από τον Αλή Βασφί Εφέντη και αργότερα από τον εφέντη Μουσταφά Ιζέτ. Ο ίδιος δίδαξε καλλιγραφία για 34 χρόνια στο Αυτοκρατορικό Κολέγιο Μουσικής (τουρκ. Mûsika-i Hümâyun), όπου διορίστηκε το 1845, καθώς και στο σουλτανικό παλάτι.
Με εντολή του σουλτάνου Αμπντούλ Μετζίτ Α΄ μετέβη μαζί με τον καλλιγράφο Αμπντουλφετάχ (1814-96) στην Προύσα για την επιδιόρθωση καλλιγραφικών επιγραφών στο Ουλού Τζαμί, οι οποίες υπέστησαν σοβαρές φθορές μετά το σεισμό του 1855. Εκεί, ο Σεφίκ Μπέη φιλοτέχνησε επίσης νέες επιγραφές για το τέμενος. Στα πιο γνωστά έργα του ανήκουν επίσης οι επιγραφές που βρίσκονται στην πύλη του Πανεπιστημίου της Κωνσταντινούπολης. Στους επιφανείς μαθητές του συγκαταλέγονται οι Χασάν Ριζά Εφέντη και Τσιρτσιρλί Αλή Εφέντη. Ο Σεφίκ Μπέη πέθανε στην Κωνσταντινούπολη και τάφηκε στο νεκροταφείο Γιάχια Εφέντη στη συνοικία Μπεσικτάς.
Εξωτερικοί σύνδεσμοι
Σεφικ
Κωστής Χαιρόπουλος
Ο Κωστής Χαιρόπουλος, (1871-1935), ήταν Έλληνας δημοσιογράφος, χρονογράφος, εκδότης βιβλίων - εφημερίδας και βουλευτής.
Βιογραφία
Γεννήθηκε και πέθανε στην Αθήνα. Ήταν γιος του Καστοριανού σχολάρχη Χριστόδουλου Χαιρόπουλου. Αν και σπούδασε νομικά προτίμησε ν΄ ασχοληθεί στη συνέχεια με τη δημοσιογραφία χωρίς ποτέ να δικηγορήσει. Υπήρξε συνεργάτης του Ευάγγελου Κουσουλάκου στο σατυρικό "Σκριπ". Όταν αυτό μετατράπηκε σε καθημερινή πολιτική εφημερίδα ο Χαιρόπουλος ανέλαβε αρχισυντάκτης της για πολλά χρόνια. Αργότερα ασχολήθηκε με την έκδοση βιβλίων όπου και αναδείχθηκε ένας από τους σημαντικότερους εκδότες.
Από τα κέρδη των εκδοτικών του επιχειρήσεων το 1903 εξέδωσε την ημερήσια εφημερίδα "Χρόνος" η οποία και αποτέλεσε το επίσημο δημοσιογραφικό όργανο του κινήματος στο Γουδί και από τις στήλες της οποίας φέρεται να υποστηρίχθηκε η ιδέα της πρόσκλησης του Ε. Βενιζέλου από την Κρήτη. Πρωτοστάτησε όμως και σε κάθε άλλη προοδευτική πολιτική και κοινωνική κίνηση της εποχής. Αυτό είχε ως συνέπεια αφενός ν΄ απαγορευθεί η έκδοσή της το 1917 από το επαναστατικό στρατοδικείο, (εγκάθετη κυβέρνηση Βενιζέλου) αφετέρου ο διευθυντής του να συλληφθεί και να φυλακισθεί μέχρι το 1920.
Το 1920, με την μεταπολίτευση, η εφημερίδα "Χρόνος" άρχισε να επανεκδίδεται μέχρι το 1923 όπου και πάλι απαγορεύθηκε η κυκλοφορία της, επίσης από επαναστατικό στρατοδικείο. Το 1924 ξανάρχισε η κυκλοφορία της όπου και ανεστάλη για τρίτη φορά τον επόμενο χρόνο, το 1925.
Ο Κωστής Χαιρόπουλος ως δημοσιογράφος είχε επιδείξει ιδιαίτερο θάρρος και πείσμα σε οτιδήποτε παράνομο συνέβαινε, με αναμφισβήτητο ταλέντο δημοσιογραφίας. Η δε εφημερίδα του είχε γίνει φυτώριο των εκλεκτότερων στη συνέχεια δημοσιογράφων, "της δημοσιογραφικής καλάμου" όπως συνηθίζονταν τότε να λέγονται. Κύριο αντικείμενο της αρθρογραφίας του ήταν το χρονογράφημα που σημείωσε τεράστια επιτυχία. Με αυτό το είδος συνεργάσθηκε και με άλλες εφημερίδες όπως με την "Νέα Ημέρα", την "Πρωΐα" κ.ά. συγγράφοντας πλήθος χρονογραφημάτων με το γενικό τίτλο "Η κωμωδία της ζωής" και υπογράφοντας με το ψευδώνυμο "Απόμαχος". Επίσης στην εφημερίδα "Πρωΐα" το 1926 δημοσίευσε τα γεγονότα στο Γουδί όπως ο ίδιος τα έζησε καθώς και μεγάλο αριθμό δημοσιογραφικών απομνημονευμάτων με τον γενικό τίτλο "Δέκα χρόνια δημοσιογραφίας" που χαρακτηρίζονται σήμερα σημαντικού ιστορικού και λαογραφικού ενδιαφέροντος και ιδιαίτερα στους ερευνητές της ιστορίας της ελληνικής δημοσιογραφίας.
Ο Κωστής Χαιρόπουλος υπήρξε επίσης και βουλευτής, είχε εκλεγεί δύο φορές βουλευτής της Φλώρινας.
Πηγές
Κατηγορία:Βουλευτές Φλώρινας Κατηγορία:Έλληνες δημοσιογράφοι Κατηγορία:Έλληνες εκδότες
Αμπύς
Ο Κρίστοφερ Τζόσεφ Παρκς (Christopher Joseph "Chris" Parks, 4 Οκτωβρίου 1973) είναι Αμερικανός παλαιστής και έχει συμβόλαιο με την εταιρεία πάλης TNA Wrestling, όπου είναι γνωστός ως ο "Μόνστερ" Αμπύς και είναι ο Τηλεοπτικός Πρωταθλητής.
Ντεμπούτο και επιτυχίες
Τον Ιούλιο του 2003, ο Παρκς έκανε το ντεμπούτο του, ως ο "Μόνστερ" Αμπύς, με το ρόλο ενός βίαιου ψυχοπαθή παλαιστή. Ο χαρακτήρας αυτός, τον έκανε αντιπαθή προς το κοινό. Τους επόμενους μήνες, είχε αντιπαλότητες με διάφορους παλαιστές, ενώ το 2004 άρχισε τη πρώτη του μεγάλη αντιπαλότητα με τον ευκίνητο Έι Τζέι Στάιλς. Παραδόξως, μαζί κατέκτησαν το Ομαδικό Πρωτάθλημα TNA και αργότερα ο Αμπύς νίκησε τον Στάιλς, για να κρατήσει το τίτλο για τον εαυτό του. Το 2005 στο Final Resolution ο Αμπύς επιτέθηκε στον Τζεφ Χάρντι, με αποτέλεσμα οι δυο τους να παλέψουν στο Against All Odds, με νικητή τον Αμπύς και στο Destination X, με νικητή τον Χάρντι. Στη συνέχεια, τραυματίστηκε στον ώμο και απουσίαζε από τα επόμενα σόου.
Μέσα στο 2005, ο Αμπύς συνέχισε να κάνει επιθέσεις σε παλαιστές και αγωνίστηκε σε διάφορους βίαιους αγώνες, κόντρα στους Ρέιβεν, Σαμπού και Ράινο. Μετά, έβαλε στο στόχαστρο το Παγκόσμιο Πρωτάθλημα NWA, το οποίο απέτυχε να κατακτήσει σε αρκετές περιπτώσεις. Τελικά, στο Genesis του 2006, ο Αμπύς κέρδισε το πρωτάθλημα, νικώντας τον βετεράνο Στινγκ. Τον επόμενο μήνα, ενάντια στον Στινγκ και τον Κρίστιαν Κέιτζ, διατήρησε το τίτλο, όμως τον έχασε σύντομα.
Τον Ιούνιο του 2007, ο Αμπύς επέστρεψε και ηττήθηκε σε αγώνα από τον Κρίστιαν Κέιτζ. Μετά τον αγώνα επιτέθηκε στο διαιτητή, τους σεκιούριτι και μέλη του προσωπικού, ενώ ο Κέιτζ ξέφυγε. Στο Slammiversary, ο Αμπύς νίκησε τον σωματοφύλακα του Κρίστιαν Κέιτζ, τον Τόμκο, σε έναν αγώνα χωρίς κανόνες, ρίχνοντας τον πάνω σε γυαλί. Η κόντρα του με τον Κέιτζ τέλειωσε, όταν ο Αμπύς τον νίκησε σε έναν αγώνα αίματος.
Διάφορες κόντρες και τίτλοι
Στις 14 Φεβρουαρίου 2008 στο TNA Impact!, ο Αμπύς αντιμετώπισε τον Σκοτ Στάινερ, όμως ξαφνικά αποχώρησε από το ρινγκ. Τις επόμενες εβδομάδες, το TNA πρόβαλλε βίντεο, που έδειχναν τον Αμπύς να είναι κλειδωμένος σε ένα άσυλο. Ο Αμπύς, φορώντας την ενδυμασία του ασύλου, επέστρεψε στο Slammiversary και επιτέθηκε στους Πέτεϊ Γουίλιαμς και Σκοτ Στάινερ. Στο Bound for Glory, συμμάχησε με τον Ματ Μόργκαν και αντιμετώπισαν την Ομάδα 3-D (Μπράδερ Ρέι και Ντίβον), τους Beer Money και τους LAX (Χόμισαϊντ & Χερνάντεζ). Στον αγώνα, οι 3-D έριξαν τον Αμπύς σε ένα φλεγόμενο τραπέζι.
Στο No Surrender, ο Αμπύς διεκδίκησε το Πρωτάθλημα Θρύλων, χωρίς επιτυχία. Στη συνέχεια, ο σκληροπυρηνικός θρύλος Μικ Φόλεϊ έγινε ο μάνατζερ του. Στις 24 Σεπτεμβρίου 2009, ο Φόλεϊ πρόδωσε και μάτωσε τον Αμπύς, χρησιμοποιώντας ρόπαλο του μπέιζμπολ τυλιγμένο με συρματόπλεγμα. Στο Bound for Glory σε έναν αγώνα χωρίς κανόνες, ο Αμπύς νίκησε τον Φόλεϊ, αφήνοντας τον λιπόθυμο. Τον Φεβρουάριο του 2010 στο Against All Odds, ο Αμπύς νίκησε ξανά τον Φόλεϊ. Ο Αμπύς συνέχισε να διαλύει παλαιστές, μέχρι που έγινε ο διεκδικητής του Παγκόσμιου Πρωταθλήματος. Έπειτα, άρχισε μια κόντρα με τον Παγκόσμιο Πρωταθλητή Ρομπ Βαν Νταμ. Σε επεισόδιο του Impact, ο Βαν Νταμ κατάφερε να νικήσει τον Αμπύς, όμως ο τελευταίος χρησιμοποίησε ένα χοντρό ξύλο γεμάτο με καρφιά, για να τραυματίσει τον Βαν Νταμ. Έπειτα, ο Αμπύς έγινε βίαιος και με τη διευθύντρια της εταιρείας, Ντίξι Κάρτερ. Στο Bound for Glory, ο Αμπύς έχασε σε ακραίο αγώνα ενάντια στον Ρομπ Βαν Νταμ. Σύντομα, δημιουργήθηκε η αντιπαθής προς το κοινό ομάδα Immortal (Ιμόρταλ), με μέλη τους Χαλκ Χόγκαν, Έρικ Μπίσοφ, Τζεφ Χάρντι, Τζεφ Τζάρετ και Αμπύς.
Στα επόμενα επεισόδια, ο Αμπύς άρχισε να επιτίθεται στους θεατές της κερκίδας, με τον Ντ' Άντζελο Ντινέρο να δηλώνει την δυσαρέσκεια του και τον προκαλεί σε αγώνα. Με τη βοήθεια του Μπίσοφ, ο Αμπύς νίκησε τον Ντινέρο στο Turning Point, ενώ τον ξανανίκησε στον Final Resolution. Εντωμεταξύ, ο Αμπύς έφυγε από την κυρίαρχη ομάδα Immortal. Τον Ιανουάριο του 2011, ο Αμπύς κέρδισε το Τηλεοπτικό Πρωτάθλημα και το κράτησε για λίγες εβδομάδες. Αφού απουσίαζε λόγω τραυματισμού, ο Αμπύς γύρισε και κατέκτησε το Πρωτάθλημα Κατηγορίας Χ, χάνοντας το από τον Μπράιαν Κέντρικ.
Τον Ιανουάριο του 2012, νίκησε τον Μπούλι Ρέι σε αγώνα με ακραίους κανόνες. Μετά τον αγώνα ο Ρέι του επιτέθηκε. Για τις επόμενες εβδομάδες ο Αμπύς ήταν άφαντος. Έπειτα, ο παλαιστής, εκτός από τον ψυχοπαθή Αμπύς, άρχισε να υποδύεται και τον Τζόσεφ Παρκ, έναν δειλό δικηγόρο που ήταν αδερφός του Αμπύς και έψαχνε τον αδερφό του. Σύντομα, ο Τζόσεφ Παρκ άρχισε μια κόντρα με τον Μπούλι Ρέι. Ο Παρκ νίκησε τον Ρέι, όμως αργότερα έχασε από αυτόν. Έπειτα, έκανε διάφορες εμφανίσεις ως Τζόσεφ Παρκ, ορισμένες φορές παλεύοντας. Τον Μάιο σε επεισόδιο του Impact Wrestling, εμφανίστηκε με τον παλιό του ρόλο και βοήθησε τους Στινγκ και Κερτ Ανγκλ να νικήσουν τους Έισις & Έιτς. Τον Ιούνιο στο Slammiversary, ως Αμπύς νίκησε τον Ντίβον και έγινε ο νέος Τηλεοπτικός Πρωταθλητής. Έπειτα, συνέχιζε να εμφανίζεται και με τους δύο ρόλους μέχρι τον Φεβρουάριο του 2014, μέχρι που ο Έρικ Γιάνγκ έβγαλε τη μάσκα του Αμπύς και φανέρωσε το πρόσωπο του.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Ησυχαστήριο
Με την ονομασία Ησυχαστήριο, ή ασκητήριο, ή ασκηταριό χαρακτηρίζεται γενικά μοναστικό ίδρυμα που υπάγεται σε κυρίαρχη Μονή ή Μοναστήρι. Τα ησυχαστήρια εμφανίζονται συνηθέστερα ως καλύβες ή διαρρυθμισμένες κάπως σπηλιές στις οποίες εγκαθίστανται μοναχοί που επιθυμούν αυστηρότερη άσκηση (ν΄ ασκητεύουν), τελείως ανεμπόδιστα και μακριά από οποιαδήποτε κοσμική πρόκληση. Οι μοναχοί που διαμένουν σ΄ αυτά καλούνται ασκητές. Η τροφοδοσία τους γίνεται περίπου μία φορά την εβδομάδα από την κυρίαρχη Μονή.
Τα ησυχαστήρια συνήθως απαντώνται στους πλέον επικίνδυνους, ερημικούς και απόκρημνους τόπους δίνοντας πολλές φορές το δικαίωμα να χαρακτηρίζονται "αετοφωλιές". Η συγκοινωνία με αυτά γίνεται από δύσβατα στενά μονοπάτια, επικίνδυνες λαξευτές βαθμίδες και όχι σπάνια με σχοινιά και αλυσίδες. Με το πέρασμα του χρόνου πολλά αρχικά ησυχαστήρια εξελίχθηκαν σε Μοναστήρια όπως αυτά των Μετεώρων.
Στο Άγιο Όρος που υπάρχουν και τα περισσότερα ησυχαστήρια απαντώνται ως οικισμοί, όπως ο περίφημος οικισμός Καρούλια, που βρίσκεται στο δρόμο μετά τη Σκήτη Αγίας Άννας προς τη Μονή Μεγίστης Λαύρας, πάνω σε απόκρημνη περιοχή.
Ησυχαστήρια απαντώνται σχεδόν σ΄ όλο τον ελλαδικό χώρο, πλησίον Μοναστηριών.
Πηγές
Κατηγορία:Μοναχισμός
Περεστορτές
Το Περεστορτές (γαλλικά: Peyrestortes, καταλανικά: Paretstortes) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Παναγιώτης Γεννάδιος
Ο Παναγιώτης Γεωργίου Γεννάδιος (Αθήνα 1847 – 1917) ήταν Έλληνας γεωπόνος και συγγραφέας.
Βιογραφία
Ασχολήθηκε εντατικά με την εντομολογία.
Σπούδασε στην Ελβετία και στις ΗΠΑ, στο πανεπιστήμιο του Ιλινόις. Το 1878 ολοκλήρωσε τις σπουδές του παίρνοντας δίπλωμα Φυσικών και Φυσικοϊστορικών επιστημών. Μετά τις σπουδές του επέστρεψε στην Ελλάδα όπου προσλήφθηκε ως γεωπόνος στα κτήματα του Χρ. Ζωγράφου στην τουρκοκρατούμενη ακόμα Θεσσαλία (1874). Μετά την αποτυχία μιας εξέγερσης που οργάνωσε εκεί, κατέφυγε στην ελεύθερη Ελλάδα. Μεταξύ των ετών 1879-1880 δίδαξε Φυσική Ιστορία σε γυμνάσια των Αθηνών. Επί 14 έτη, από το 1880 μέχρι το 1894 διετέλεσε επιθεωρητής Γεωργίας του Υπουργείου Εσωτερικών και διευθυντής του δημοσίου Δενδροκομείου και του Γεωργικού Σχολείου Αθηνών.
Ο Γεννάδιος κληροδότησε τη βιβλιοθήκη του, αποτελούμενη από 3.300 τόμους, στην Εθνική Βιβλιοθήκη. Ο Παναγιώτης Γεννάδιος ήταν μέλος της Γαλλικής Societé Entomologique de France και κατά τη διάρκεια της ζωής του μελέτησε 6 νέα είδη εντόμων από την Ελλάδα, την Κύπρο και την Τουρκία. Το 1883 περιέγραψε το είδος Marchalina hellenica (Gennadius, 1883). Περιέγραψε επίσης το είδος Bemisia tabaci (Gennadius, 1889)
Παραπομπές
Κατηγορία:Έλληνες γεωπόνοι Κατηγορία:Έλληνες βοτανολόγοι
Χρομίος
Στην ελληνική μυθολογία, και ειδικότερα στα ομηρικά έπη, με το όνομα Χρομίος αναφέρονται τα παρακάτω 5 διαφορετικά πρόσωπα:
Πηγές
Χρομιος Χρομιος Χρομιος
Αυλώνας Αττικής
Ο Αυλώνας (επίσημα Αυλών ) είναι κωμόπολη της ανατολικής Αττικής, κοντά στα σύνορα με την Βοιωτία. Απέχει 50 χιλιόμετρα από την Αθήνα. Διοικητικά είναι έδρα ομώνυμης δημοτικής κοινότητας που ανήκει στον καλλικρατικό δήμο Ωρωπού, ενώ μέχρι το τέλος του 2010 αποτελούσε έδρα του ομώνυμου δήμου. Είναι κτισμένος σε υψόμετρο 170 μέτρων σε αμφιθεατρική θέση στις βόρειες πλαγιές της Πάρνηθας. Ο Αυλώνας παλαιότερα ήταν γνωστός με το όνομα Σαλισάτι ή Σάλεσι ή και Κακοσάλεσι.
Όνομα
Η αρχαία ελληνική ονομασία του είναι Αυλών που σημαίνει πέρασμα. Το όνομα Αυλών διασώζεται σε μαρμάρινη αναθηματική πλάκα αφιερωμένη στο Θεό Διόνυσο τον Αυλωνέα. Η λέξη Σάλεσι ή Σαλισάτι που σημαίνει επίσης πέρασμα είναι λατινική και με αυτήν μεταφράστηκε η λέξη Αυλών στα χρόνια της Φραγκοκρατίας. Η ονομασία Κακοσάλεσι έμεινε από τα χρόνια της Τουρκοκρατίας επειδή ο ορεινός όγκος ακριβώς πάνω από την κωμόπολη αποτελούσε παρατηρητήριο και ορμητήριο των επαναστατών και κλεφτών με συνέπεια να είναι κακό πέρασμα για τους Τούρκους. Η ονομασία αυτή διατηρήθηκε ως επίσημη μέχρι το 1927 οπότε ο οικισμός ανέκτησε την αρχαία του ονομασία Αυλών (ο Αυλώνας) από την μακρόστενη κοιλάδα-πέρασμα που διασχίζεται από τον ποταμό Ασωπό.
Αρχαιότητα
H ονομασία Αυλών εντοπίζεται σε αρχαία μαρμάρινη πλάκα που εντοπίστηκε το 1984 στο εξωκκλήσι του Αγίου Νικολάου, στην οποία υπάρχει αναθηματική επιγραφή αφιερωμένη στον θεό Διόνυσο: «ΔΙΟΝΥΣΩ ΑΥΛΩΝΕΙ ΦΙΛΟΤΕΡΑ ΔΙΟΔΟΤΟΥ ΚΗΦΙΣΙΕΩΣ ΘΥΓΑΤΗΡ ΕΠΙ ΙΕΡΕΩΣ ΦΙΛΗΜΩΝΟΣ ΤΟΥ ΠΟΠΛΙΟΥ ΦΙΛΑΣΙΟΥ». Η πλάκα αυτή φιλοξενείται στο γραφείο της δημοτικής κοινότητας. Αναφορά στον Διόνυσο τον Αυλωνέα εντοπίζεται σε θρόνο στο θέατρο του Διονύσου στην Aκρόπολη Αθηνών: «ΙΕΡΕΩΣ ΑΥΛΩΝΕΩΣ ΔΙΟΝΥΣΟΥ».
19ος αιώνας
Κατά την Επανάσταση του 1821, οι κάτοικοι της περιοχής αναφέρεται πως ενεπλάκησαν στην πολεμική εμπλοκή της μάχης του Κακοσάλεσι (26 Σεπτεμβρίου 1825). Μετά την απελευθέρωση ο Αυλώνας (με την ονομασία Σάλεσι) εντάχθηκε στον δήμο Τανάγρας της τότε επαρχίας Θηβών του νομού Αττικής και Βοιωτίας.
Στη διάρκεια της Ιταλογερμανικής κατοχής στον Β΄ Παγκόσμιο Πόλεμο (1941-1944) ο Αυλώνας υπέστη μεγάλες καταστροφές. Περίπου το 40% των σπιτιών είχε καταστραφεί.
Η περιοχή είναι παραδοσιακά γεωργική-κτηνοτροφική και βιομηχανική, με αρκετούς κατοίκους να εργάζονται στις βιομηχανικές εγκαταστάσεις των Οινοφύτων στην Βοιωτία. Το μεγαλύτερο πρόβλημα που αντιμετωπίζει η ευρύτερη περιοχή είναι η μόλυνση του νερού από τις παράνομες ρίψεις αποβλήτων στον Ασωπό ποταμό.
Πολιούχος της περιοχής είναι ο Άγιος Δημήτριος, ενώ ο ομώνυμος ιερός ναός του 18ου αιώνα λειτουργούσε ως ενοριακή εκκλησία μέχρι το 1938 που εγκαινιάστηκε στη κεντρική πλατεία του χωριού ο Ιερός Ναός των Αγίων Αντωνίου και Ανδρέου.
Έξω από την πόλη βρίσκονται το Κέντρο Εκπαίδευσης Τεθωρακισμένων (ΚΕΤΘ) του Ελληνικού Στρατού Ξηράς (με πρόσβαση από τον σιδηροδρομικό σταθμό Αγ. Θωμά) καθώς και το Ειδικό Κατάστημα Κράτησης Νέων Αυλώνα.
Διοικητικές μεταβολές
'''[https://www.eetaa.gr/metaboles/dkmet_details.php?id=1851 Κ. Σαλεσίου (Αττικής και Βοιωτίας)]'''
ΦΕΚ 262Α - 31/08/1912
Ο οικισμός Μπούγα αποσπάται από το δήμο Ωρωπίων και προσαρτάται στην κοινότητα
ΦΕΚ 179Α - 30/08/1927
Ο οικισμός Σάλεσι της κοινότητας μετονομάζεται σε Αυλών
Η κοινότητα μετονομάζεται σε κοινότητα Αυλώνος
'''[https://www.eetaa.gr/metaboles/dkmet_details.php?id=1851 Κ. Αυλώνος (Αττικής και Βοιωτίας)]'''
Η κοινότητα προήλθε από τη μετονομασία της κοινότητας Σαλεσίου
ΦΕΚ 223Α - 26/07/1943
Η κοινότητα αποσπάται από το νομό Αττικής και Βοιωτίας και υπάγεται στο νομό Αττικής
'''[https://www.eetaa.gr/metaboles/dkmet_details.php?id=1851 Κ. Αυλώνος (Αττικής)]'''
Η κοινότητα αποσπάσθηκε στο νομό Αττικής από το νομό Αττικής και Βοιωτίας
ΦΕΚ 75Α - 18/05/1990
Η κοινότητα αναγνωρίζεται σε δήμο Αυλώνος
'''[https://www.eetaa.gr/metaboles/dkmet_details.php?id=1851 Δ. Αυλώνος (Αττικής)]'''
Ο δήμος προήλθε από την αναγνώριση σε δήμο της κοινότητας Αυλώνος
ΦΕΚ 87Α - 07/06/2010
Ο οικισμός Ασπροχώρι αποσπάται από το δήμο και προσαρτάται στο δήμο Ωρωπού
Ο δήμος καταργείται
Δημοτική κοινότητα
Η δημοτική κοινότητα Αυλώνος είναι χαρακτηρισμένη ως αστικός ημιορεινός οικισμός, με έκταση 107,811 χμ² (2011). Περιλαμβάνει και τον οικισμό Ασπροχώρι.
Πληθυσμός
(σε παρένθεση ο πληθυσμός της δημοτικής κοινότητας)
Εξωτερικοί σύνδεσμοι
Κατηγορία:Χωριά του νομού Αττικής
Πεζιγιά-ντε-Κονφλάν
Το Πεζιγιά-ντε-Κονφλάν (γαλλικά: Pézilla-de-Conflent, καταλανικά: Pesillà de Conflent, οξιτανικά: Pesilhan de Conflent) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Πεζιγιαναί (γαλλικά: Pézillanais).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Κερβέντ (Φιζουλί)
Το Κερβέντ (επίσης, Κερμπέντ και Καρβέντ) είναι ένα χωριό του Αζερμπαϊτζάν, περίπου 9 χιλιόμετρα βορειοανατολικά της πόλης Φιζουλί. Σήμερα το χωριό δεν κατοικείται.
Μετά το τέλος του πρώτου Πολέμου του Ναγκόρνο Καραμπάχ, το χωριό βρισκόταν υπό τον έλεγχο της μη αναγνωριζόμενης Δημοκρατίας του Αρτσάχ από τον Αύγουστο του 1993 και αποτελούσε μέρος της Επαρχίας Χαντρούτ.
Κατά τη διάρκεια της Σύγκρουση στο Ναγκόρνο-Καραμπάχ το 2020, το Υπουργείο Άμυνας του Αζερμπαϊτζάν ανακοίνωσε όανέκτησε το χωριό στις 27 Σεπτεμβρίου 2020. Από ένα βίντεο που δόθηκε στη δημοσιότητα μερικές εβδομάδες αργότερα, διαπιστώθηκε ότι στη θέση του χωριού πλέον βρίσκονται σωροί από ερείπια.
Εξωτερικοί σύνδεσμοι
Κατηγορία:Επαρχία Φιζουλί
Στέφανος Δέδας
Σύλλογοι
Ο Δέδας ξεκίνησε την σταδιοδρομία του ως προπονητής μπάσκετ, μόλις 19 ετών, με τον ΠΑΟΚ, να εργάζεται εκεί από το 2001 έως το 2004, ως βοηθός. Το 2004, έγινε βοηθός προπονητή του MENT και αργότερα εκείνη τη χρονιά, έγινε ο προπονητής του συλλόγου.
Την επόμενη χρονιά, έγινε βοηθός προπονητή του Γιούρι Ζντοβτς, στον Ηρακλή. Από το 2007 έως το 2009, ήταν ο προπονητής του ΟΦΗ. Ήταν επίσης βοηθός προπονητή του Άρη και της Σπαρτάκ Αγίας Πετρούπολης, από το 2009 έως το 2011, και από το 2011 έως το 2013 αντίστοιχα.
Το 2013, έγινε και πάλι βοηθός προπονητή του Γιούρι Ζντοβτς, αυτή τη φορά με την Γκαζιαντέπ. Μετά την αναχώρηση του Ζντοβτς στην ΑΕΚ, το 2015, έγινε ο προπονητής του συλλόγου.
Στις 22 Δεκεμβρίου 2019, ο Δέδας ορίστηκε επικεφαλής προπονητής της Χάποελ Χολόν του Ισραηλινού Πρωταθλήματος.
Μετά από δύο επιτυχημένα χρόνια με την Χολόν, ο Δέδας επέστρεψε στην Ελλάδα και υπέγραψε διετές συμβόλαιο με την AEK της Α1 Κατηγορίας.
Προσωπική ζωή
Ο Δέδας είναι ο μικρότερος αδελφός του Γιώργου Δέδα, ο οποίος είναι πρώην επαγγελματίας καλαθοσφαιριστής και εργάζεται επίσης ως προπονητής καλαθοσφαίρισης.
MOTOEMIL
Η MOTOEMIL ιδρύθηκε από τους Αιμίλιο και Κωνσταντίνο Αντωνιάδη στη Θεσσαλονίκη, και ήταν κατασκευαστής τρικύκλων και τετρατρόχων φορτηγών.
Στέφανος Δέδας
Εξωτερικοί σύνδεσμοι
Κατηγορία:Έλληνες προπονητές καλαθοσφαίρισης Κατηγορία:Προπονητές καλαθοσφαίρισης ΟΦΗ Κατηγορία:Προπονητές καλαθοσφαίρισης ΜΕΝΤ Κατηγορία:Προπονητές καλαθοσφαίρισης ΑΕΚ
MOTOEMIL
Τα πρώτα τρίκυκλα φορτηγά της εταιρείας χρησιμοποιούσαν αερόψυκτους κινητήρες VW 1200 cc και παρουσιάσθηκαν στις αρχές της δεκαετίας του 1960, ενώ ένα επανασχεδιασμένο όχημα, με μηχανικά μέρη FORD Γερμανίας, παρουσιάσθηκε στις αρχές της δεκαετίας του '70.
Το πιο γνωστό πάντως προϊόν της εταιρείας - το οποίο διαδέχθηκε τα τρίκυκλα - ήταν το τετράτροχο AUTOFARMA του 1975, ένα φορτηγό δύο τόννων που διέθετε κινητήρα ντίζελ Mercedes-Benz, το οποίο παρήχθη έως το 1985.
Βιβλιογραφία
Κατηγορία:Πρώην ελληνικές αυτοκινητοβιομηχανίες
Πανεπιστήμιο της Πρίστινα
μικρογραφία|Σχολή Μηχανικών|εναλλ.=|αριστερά μικρογραφία|Σχολή Μαθηματικών και Φυσικών Επιστημών|εναλλ.=|αριστερά μικρογραφία|Σχολή Νομικών και Οικονομικών επιστημών|εναλλ.=|αριστερά Το Πανεπιστήμιο της Πρίστινα (Universiteti i Prishtinës) είναι ένα δημόσιο ίδρυμα τριτοβάθμιας εκπαίδευσης που βρίσκεται στην Πρίστινα του Κοσσυφοπεδίου. Είναι το μεγαλύτερο Πανεπιστήμιο της χώρας του. Περιλαμβάνει 14 Σχολές στις οποίες φοιτούν 42.006 σπουδαστές. Απασχολεί προσωπικό 1230 ατόμων εκ των οποίων τα 900 άτομα είναι διδακτικό προσωπικό και τα 300 άτομα είναι διοικητικοί υπάλληλοι. Το 2019 κατατάχθηκε στη θέση 126 μεταξύ των Πανεπιστημίων της Ανατολικής Ευρώπης και στη θέση 725 μεταξύ των Πανεπιστημίων παγκόσμια.
Ιστορία
Το Πανεπιστήμιο της Πρίστινα ιδρύθηκε με το Νόμο για την Ίδρυση του Πανεπιστημίου της Πρίστινα της Συνέλευσης της Σοσιαλιστικής Αυτόνομης Επαρχίας του Κοσσυφοπεδίου της 18ης Νοεμβρίου 1969. Την 15η Φεβρουαρίου 1970 πραγματοποιήθηκε η έναρξη της λειτουργίας του Πανεπιστημίου με την πρώτη επίσημη Συνεδρίαση η οποία έκτοτε ονομάστηκε ως η Ημέρα του Πανεπιστημίου της Πρίστινα.
Το νεοσυσταθέν Πανεπιστήμιο περιλάμβανε τις Σχολές Φιλοσοφίας, Ιατρικής, Μηχανικών, Νομική και Οικονομικά.
Στην πόλη Κόσοβσκα-Μιτρόβιτσα στεγάζεται προσωρινά από το 2001 μέρος του Πανεπιστημίου της Πρίστινα καθώς κατά τη διάρκεια του πολέμου καθηγητές και φοιτητές που διδάσκονταν στα σερβικά εκδιώχθηκαν από την περιοχή. Το πανεπιστήμιο αρχικά μεταφέρθηκε στο Κρούσεβατς και σε άλλες πόλεις και το 2001 με απόφαση της σερβικής κυβέρνησης η έδρα του πανεπιστημίου μεταφέρθηκε στη Μιτρόβιτσα. Σήμερα στο πανεπιστήμιο φοιτούν περίπου 10.000 σπουδαστές.
μικρογραφία|Πανεπιστημιούπολη|εναλλ.=
Εκλογικός κατάλογος (Ελλάδα)
Εκλογικοί κατάλογοι ονομάζονται οι ειδικοί ονομαστικοί κατάλογοι βάσει των οποίων την ημέρα των εκλογών γίνεται η αναγνώριση των ψηφοφόρων, κατά την προσέλευσή τους στα εκλογικά καταστήματα, όπου στη συνέχεια ασκούν το εκλογικό τους δικαίωμα.
Γενικά
Σύμφωνα με την ελληνική νομοθεσία, οι εκλογικοί κατάλογοι συντάσσονται κατά δήμους ή κατά εκλογικά διαμερίσματα όπως αυτά προτάθηκαν από τους παραπάνω και εγκρίθηκαν από τους(τότε) κατά τόπους νομάρχες και οι οποίοι συγκεντρωτικά τηρούνται στο Υπουργείο Εσωτερικών. Η δε κατάταξη των εκλογέων (ψηφοφόρων) στα εκλογικά διαμερίσματα και στους δι΄ αυτών εκλογικούς καταλόγους γίνεται με βάση τη δηλωθείσα διεύθυνση κατοικίας εκάστου.
Πανεπιστήμιο της Πρίστινα
Αναφορές
Κατηγορία:Πανεπιστήμια ανά χώρα Κατηγορία:Πρίστινα Κατηγορία:Κοσσυφοπέδιο
Εκλογικός κατάλογος (Ελλάδα)
Νέες εγγραφές
Κάθε χρόνο από 1ης μέχρι και το τέλος Νοεμβρίου οι Δήμαρχοι συντάσσουν αυτεπάγγελτα ονομαστικές καταστάσεις, (κατά αλφαβητική σειρά επωνύμου), των εγγεγραμμένων στα δημοτολόγια που αποκτούν το δικαίωμα του εκλέγειν (ηλικιακά). Οι καταστάσεις αυτές υποβάλλονται «αμελλητί» στο Υπουργείο Εσωτερικών προκειμένου να ενταχθούν στο τηρούμενο αρχείο εκλογικών καταλόγων από την 1η Ιανουαρίου κάθε έτους. Οι καταστάσεις αυτές περιλαμβάνουν τα ακόλουθα στοιχεία: φύλο, επώνυμο, κύριο όνομα, όνομα πατρός, όνομα μητρός, όνομα συζύγου και το γένος ή συζύγου (για έγγαμη γυναίκα), ημερομηνία γέννησης, αριθμό δημοτολογίου και διεύθυνση κατοικίας.
Μεταβολές στοιχείων
Εκτός από τις παραπάνω καταστάσεις οι Δήμαρχοι, κάθε ημερολογιακό δίμηνο, συντάσσουν ιδιαίτερες καταστάσεις μεταβολών εκλογέων, όπως π.χ. θάνατοι, μεταδημοτεύσεις, διορθώσεις στοιχείων, αλλαγή κατοικίας, απόκτηση ή απώλεια ελληνικής ιθαγένειας. Στις καταστάσεις αυτές περιλαμβάνονται επιπρόσθετα των στοιχείων των παραπάνω καταστάσεων και ο ειδικός εκλογικός αριθμός, με εξαίρεση τις εγγραφές των νέων εκλογέων, των παραλειφθέντων εκλογέων και των εγγραφών λόγω απόκτησης της ελληνικής ιθαγένειας.
Οριστικός εκλογικός κατάλογος
Οριστικοί εκλογικοί κατάλογοι λέγονται εκείνοι (συγκεντρωτικοί) που οριστικοποιούνται από το Υπουργείο Εσωτερικών μετά από επελθούσες μεταβολές των εκλογικών καταλόγων, π.χ. νέες εγγραφές, διορθώσεις και διαγραφές. Συνεπως οι οριστικοί εκλογικοί κατάλογοι είναι οι τελευταίοι κάθε φορά διορθωμένοι κατάλογοι βάσει των οποίων πραγματοποιούνται σε οποιαδήποτε χρονική στιγμή οι βουλευτικές εκλογές ή οποιεσδήποτε άλλες που γίνονται με προσφυγή στη λαϊκή ετυμηγορία.
Ειδικός εκλογικός κατάλογος
Οι ειδκοί εκλογικοί κατάλογοι είναι εκείνοι που συντάσσονται από στρατιωτικές υπηρεσίες και αντίστοιχες σωμάτων ασφαλείας που περιλαμβάνουν το προσωπικό των υπηρεσιών τους, υπό οποιαδήποτε ιδιότητα και βαθμό, που είναι εγγεγραμμένο σε εκλογικούς καταλόγους δήμου διάφορου από εκείνον στον οποίο υπηρετούν κατά την ημέρα των εκλογών. Με βάση αυτούς τους καταλόγους το προσωπικό αυτών ασκεί το εκλογικό του δικαίωμα σ΄ ένα κατά τόπο εκλογικό τμήμα.
Αρμοδιότητα
Αρμόδια για την επιμέλεια και ορθή κατάρτιση και τήρηση των εκλογικών καταλόγων είναι η ειδική προς αυτά «Υπηρεσία εκλογικών καταλόγων» που ανήκει στο Υπουργείο Εσωτερικών η οποία και εποπτεύει τα υπ΄ αυτής «γραφεία εκλογών» που λειτουργούν στην περιφερειακή ενότητα της έδρας κάθε νομού.
Πηγές
Κατάλογος
Marcus & Martinus
Οι Marcus & Martinus γεννήθηκαν στο Έλβερουμ της Νορβηγίας στις 21 Φεβρουαρίου 2002,(Marcus 9:17π.μ, Martinus 9:32π.μ)γνωστοί και ως M & M. Η κατοικία τους βρίσκεται στο Τρόφορς της Νορβηγίας. Έγιναν γνωστοί μετά την επιτυχία τους στο μουσικό διαγωνισμό Melodi Grand Prix Junior, ο οποίος έλαβε χώρα στο Όσλο και τα δύο αδέλφια νίκησαν με το τραγούδι "To dråper vann" ("Δυο σταγόνες νερό"). Οι οπαδοί τους ονομάζονται MMers. Έχουν κυκλοφορήσει τέσσερα άλμπουμ και ένα το πρώτο ονομάζεται Hei ( Γεια ), το δεύτερο Together ("Μαζί") ενώ το τρίτο και το τέταρτο άλμπουμ τους ονομάζονται Moments ("Στιγμές")και soon** ("Σύντομα"). Από τη νίκη του Melodi Grand Prix Junior τον Σεπτεμβρη του 2012 μέχρι σήμερα έχουν κερδίσει πολλά ακόμα  βραβεία.
Εξωτερικοί σύνδεσμοι
Κατηγορία:Μουσικά ντουέτα αδελφών Κατηγορία:Pop συγκροτήματα Κατηγορία:Νορβηγικά μουσικά συγκροτήματα
Πλήκτρο
thumb|right|Πλήκτρα μιας αριθμομηχανής χειρός. Ένα πλήκτρο είναι ένας αποτελεσματικός και εύκολος τρόπος αλληλεπίδρασης με συσκευές. Χαρακτηριστικά είναι ένα «κουμπί» σε ένα πληκτρολόγιο, σε μία γραφομηχανή ή και σε ένα πληκτροφόρο μουσικό όργανο, όπως είναι π.χ. το πιάνο, το ακορντεόν κλπ. Τα πλήκτρα χρησιμοποιούνται για να εισάγουν δεδομένα, να δίνουν εντολές, και να ενεργοποιούν λειτουργίες.
Στους υπολογιστές, το αποτέλεσμα του πατήματος ενός πλήκτρου μπορεί να είναι η εμφάνιση ενός χαρακτήρα, η καταχώρηση μιας εντολής ή κάποια άλλη ενέργεια, ανάλογα με το πλήκτρο, όπως είναι π.χ. το πλήκτρο Caps Lock στο πληκτρολόγιο υπολογιστή, που φροντίζει έτσι ώστε οι επόμενοι χαρακτήρες που θα πατηθούν θα εμφανιστούν κεφαλαίοι και όχι πεζοί.
Στα μουσικά όργανα, κάθε πλήκτρο προκαλεί, όταν πατηθεί, την παραγωγή ήχου συγκεκριμένου τόνου από το όργανο.
Συχνά, διάφοροι τύποι του ηλεκτρονικού οργάνου αναφέρονται και ως «πλήκτρα» ή στα αγγλικά keyboard (= κυριολεκτικά, πληκτρολόγιο).
Εξωτερικοί σύνδεσμοι
Κατηγορία:Αλληλεπίδραση Ανθρώπου-Υπολογιστή Κατηγορία:Αλληλεπίδραση ανθρώπου-μηχανής
Κοσκάρ
Παραπομπές
Κατηγορία:Καζακστάν γεωγραφία-επέκταση Κατηγορία:Καζακστάν
Εκλογή της Γερουσίας των Ηνωμένων Πολιτειών στην Ιντιάνα 2012
Η εκλογή της Γερουσίας των Ηνωμένων Πολιτειών στην Ιντιάνα το 2012έλαβε χώρα στις 6 Νοεμβρίου 2012, ταυτόχρονα με την προεδρική εκλογή των ΗΠΑ καθώς και με άλλες εκλογές για την Γερουσία των Ηνωμένων Πολιτειών, την Βουλή των Αντιπροσώπων, και διάφορες πολιτειακές και τοπικές εκλογές. Ο κάτοχος Ρεπουμπλικανός Γερουσιαστής των Ηνωμένων Πολιτειών Ρίτσαρντ Λούγκαρ διαγωνίσθηκε για επανεκλογή σε μια έβδομη θητεία, αλλά ηττήθηκε στον προκριματικό από τον υποστηριζόμενο από το Tea Party Ρίτσαρντ Μούρντοκ. Το μέλος του Κογκρέσου Τζο Ντόννελλυ, ένας μετριοπαθής Δημοκρατικός από την 2η Κογκρεσιακή Περιφέρεια της Ιντιάνα, έλαβε το χρίσμα του κόμματος αφότου ήταν μοναδικός υποψήφιος στην προκριματική αναμέτρηση, και ακολούθως νίκησε τον Ρίτσαρντ Μούρντοκ και τον υποψήφιο του Ελευθεριακού Κόμματος Άντριου Χόρνινγκ στις 6 Νοεμβρίου.
Εξωτερικοί σύνδεσμοι
Κατηγορία:Εκλογές στις Ηνωμένες Πολιτείες Αμερικής Κατηγορία:Ιντιάνα
Τόσα (σκύλος)
Το Τόσα (ιαπωνικά: 土佐), επίσης γνωστό με τις ονομασίες Τόσα Ίνου, Τόσα-Κεν ή Ιαπωνικό Μαστίφ, είναι μια φυλή σκύλου ιαπωνικής προέλευσης που θεωρείται σπάνια. Αρχικά εκτράφηκε στην Επαρχία Τόσα, της Σικόκου (σήμερα Κότσι) ως σκύλος μάχης και είναι η μόνη φυλή που εξακολουθεί να χρησιμοποιείται (νόμιμα) στην ιαπωνική σκυλομαχία. Η ιδιοκτησία περιορίζεται σε ορισμένες χώρες, καθώς θεωρείται επικίνδυνη φυλή.
Εμφάνιση
Το Τόσα ποικίλλει σημαντικά σε μέγεθος, με τα ιαπωνικά σκυλιά να έχουν την τάση να είναι συνήθως το ήμισυ του μεγέθους αυτών που εκτρέφονται εκτός της χώρας. Η ιαπωνική φυλή ζυγίζει γενικά μεταξύ 36 και 60 κιλών, ενώ οι μη Ιάπωνες εκτροφείς έχουν επικεντρωθεί σε σκύλους που ζυγίζουν από 60 έως 90 κιλά και έχουν ύψος μέχρι το ακρώμιο από 62 έως 82 εκατοστά. Το τρίχωμα χαρακτηρίζεται από την κοντή και ομαλή εμφάνισή του και συχνά είναι κόκκινο, στικτό ή κιτρινόφαιο, αλλά περιστασιακά μπορεί να είναι ένα θαμπό μαύρο. Η συντήρηση του τριχώματος είναι συνήθως ελάχιστη. Τα σκυλιά μπορούν περιστασιακά να φτάσουν τα 90 κιλά. Στην Ιαπωνία θεωρούνται το ισοδύναμο των παλαιστών του Σούμο και απεικονίζονται ακόμη και στον εξοπλισμό πάλης τους.
Ιστορία
δεξιά|μικρογραφία|Το κεφάλι ενός Τόσα. Αυτή η φυλή προέρχεται από το δεύτερο μισό του 19ου αιώνα. Η φυλή ξεκίνησε από το γηγενές Σικόκου-Ίνου (ένας γηγενής σκύλος βάρους περίπου 25 κιλών και ύψους περίπου 55 εκατοστών). Αυτά τα σκυλιά διασταυρώθηκαν με ευρωπαϊκές φυλές σκύλων, όπως το Παλαιό Αγγλικό Μπουλντόγκ το 1872, το Αγγλικό Μαστίφ το 1874, ο σκύλος Αγίου Βερνάρδου το 1876, ο Γερμανικός Μολοσσός το 1924 και το Μπουλ Τερριέ. Ο στόχος ήταν η αναπαραγωγή ενός μεγαλύτερου, πιο ισχυρού σκύλου. Η ακμή της αναπαραγωγής των Τόσα ήταν μεταξύ 1924 και 1933, όταν λέγεται ότι υπήρχαν περισσότεροι από 5.000 εκτροφείς Τόσα στην Ιαπωνία.
Νομικά ζητήματα
μικρογραφία| Κουτάβια Τόσα 4 μηνών. Η ιδιοκτησία των Τόσα περιορίζεται νομικά σε ορισμένες δικαιοδοσίες. Στο Ηνωμένο Βασίλειο, η ιδιοκτησία ρυθμίζεται βάσει του νόμου περί επικίνδυνων σκύλων του 1991 και στο Τρινιντάντ και Τομπάγκο βάσει του νόμου περί ελέγχου σκύλων του 2014. Απαιτείται ειδική εξαίρεση βρετανικού δικαστηρίου για την κατοχή και την εισαγωγή Τόσα νόμιμα στο Ηνωμένο Βασίλειο.
Η φυλή απαγορεύεται ή περιορίζεται νομικά σε εθνικό επίπεδο στις παρακάτω χώρες:
Εξωτερικοί σύνδεσμοι
Κατηγορία:Φυλές σκύλων της Διεθνούς Κυνολογικής Ομοσπονδίας Κατηγορία:Φυλές σκύλων ιαπωνικής προέλευσης Κατηγορία:Φυλές σκυλομαχιών Κατηγορία:Φυλές σκύλων Κατηγορία:Σπάνιες φυλές σκύλων Κατηγορία:Λήμματα που περιέχουν κείμενο στα ιαπωνικά
Ραδοάλδος του Μπενεβέντο
Ο Ραδοάλδος, γερμ. Radolad (απεβ. 651) από τον Οίκο των Γκαουζιδών ήταν δούκας του Μπενεβέντο (του νοτιότερου δουκάτου των Λομβαρδών στη μεσαιωνική Ιταλία) από το 646 ως το 651.
Βιογραφία
Ο μεγαλύτερος "αδελφός" του Άιουλφ Α΄ ήταν διανοητικά ασταθής και ο Ραδοάλδος με το νεότερο αδελφό του Γριμοάλδο υπηρέτησαν ως αντιβασιλείς. Ο Ραδοάλδος και ο Γριμοάλδος είχαν υιοθετηθεί από τον Αρέχι Α΄ δούκα του Μπενεβέντο, του οποίου ο Αϊούλφος Α΄ ήταν φυσικός γιος του.
Το 646 Σλάβοι επιδρομείς εισέβαλλαν κοντά στο Σιπόντο της Αδριατικής. Ο Αϊούλφος οδήγησε προσωπικά τον στρατό του εναντίον των επήλυδων, αλλά το άλογό του έπεσε σε μία τάφρο, που είχαν σκάψει οι Σλάβοι γύρω από το στρατόπεδό τους και, αφού τον περικύκλωσαν, τον σκότωσαν. Ο Ραδοάλδος τον διαδέχθηκε με την υποστήριξη του Ροθάριου ηγεμόνα των Λομβαρδών. Ο Ραδοάλδος γνώριζε τη Σλαβική γλώσσα και τους παρακίνησε να αποχωρήσουν. Τον διαδέχθηκε ο Γριμοάλδος.
Πηγές
Κατηγορία:Δούκες του Μπενεβέντο
Γιόρικ Ουίλιαμς
Ο Γιόρικ Ουίλιαμς, είναι Άγγλος πρώην διεθνής καλαθοσφαιριστής και προπονητής καλαθοσφαίρισης, ο οποίος αγωνιζόταν στην θέση του πόιντ γκαρντ από το 1994 ως το 2015.
Καριέρα
Ο Ουίλιαμς ξεκίνησε την επαγγελματική του καριέρα στους Μάντσεστερ Τζάιαντς το 1994, όπου παρέμεινε για τέσσερις σεζόν, με μεγαλύτερη επιτυχία την δεύτερη θέση στο βρετανικό πρωτάθλημα του 1994-95, όπου ηττήθηκαν στον τελικό από τους Γουόρθινγκ Μπέαρς. Συνέχισε στους Ντέρμπι Στορμ το 1998-99 και την επόμενη σεζόν κατέκτησε και πάλι την δεύτερη θέση του πρωταθλήματος με τους Μπέρμιγχαμ Μπούλετς.
Το καλοκαίρι του 2001, συμφώνησε με τον Άρη Θεσσαλονίκης, στην μοναδική σεζόν της καριέρας του που αγωνίστηκε εκτός της Γηραιάς Αλβιώνας. Με την φανέλα των "κίτρινων" αγωνίστηκε σε 21 αγώνες της κανονικής περιόδου του ελληνικού πρωταθλήματος, με μέσους όρους 5,1 πόντων και 1,1 ριμπάουντ.
Την σεζόν 2002-03, φόρεσε την φανέλα των Έσσεξ Λέοπαρντς, πριν συνεχίσει για δύο χρόνια στους Μπράιτον Μπέαρς, με τους οποίους κατέκτησε για πρώτη φορά το κύπελλο Βρετανίας, κερδίζοντας στον τελικό τους Σκότις Ροκς με 90-74, όπως και το πρωτάθλημα του 2004.
Επέστρεψε στους Μπέρμιγχαμ Μπούλετς το 2005-06, συνεχίζοντας στους Λέστερ Ράιντερς την επόμενη χρονιά. Το 2007, υπέγραψε στους Μίλτον Κέινς Λάιονς, όπου παρέμεινε για τέσσερις σεζόν, κατακτώντας το κύπελλο την σεζόν 2007-08, χρονιά κατά την οποία αναδείχθηκε και δευτεραθλητής στο πρωτάθλημα της πατρίδας του.
Το καλοκαίρι του 2011, επέστρεψε στους Λέστερ Ράιντερς, με τους οποίους κατέκτησε το νταμπλ την σεζόν 2012-13. Το καλοκαίρι του 2015, επέστρεψε για άλλη μια φορά στους Μάντσεστερ Τζάιαντς, αναλαμβάνοντας χρέη προπονητή, έχοντας ολοκληρώσει την καριέρα του ως αθλητής, την σεζόν 2014-15 με τους Ράιντερς.
Με την εθνική Αγγλίας πραγματοποίησε 39 συμμετοχές με μέσο όρο 9,5 πόντων, ενώ το 2006 φόρεσε για τέσσερις αγώνες την φανέλα της εθνικής ομάδας της Μεγάλης Βρετανίας.
Παϊτίμ Κασάμι
Ο Παϊτίμ Σουσάμι Κασάμι (αγγλικά: Pajtim Shushami Kasami),  γνωστός Ελβενός παίχτης γεννημένος στις 2 Ιουνίου 1992 στη Ζυρίχη της Ελβετίας  από αλβανική οικογένεια, με καταγωγή από τα Σκόπια, είναι διεθνής επαγγελματίας ποδοσφαιριστής, που από τον Δεκέμβριο του 2022 αγωνίζεται ως μέσος στον Ολυμπιακό.
Ξεκίνημα καριέρας
Ο Παϊτίμ Κασάμι βρέθηκε από πολύ μικρή ηλικία στην Ελβετία και έκανε τα πρώτα του ποδοσφαιρικά βήματα στις ακαδημίες της Βιντετούρ, όπου εντάχθηκε το 2003. Στην ελβετική ομάδα παρέμεινε για τρία χρόνια, καθώς το 2006, σε ηλικία 14 ετών, μεταπήδησε στις ακαδημίες της Γκρασχόπερς.
Στις 2 Φεβρουαρίου του 2009, κι ενώ ο Κασάμι διένυε το 16ο έτος της ηλικίας του, ανακοινώθηκε η μεταγραφή του στην ιταλική Λάτσιο, στην οποία υπολογιζόταν κυρίως για την ομάδα νέων.
Μπελλιντσόνα
Ένα χρόνο αργότερα, ο Κασάμι άφησε την Ιταλία και επέστρεψε στην Ελβετία υπογράφοντας επαγγελματικό συμβόλαιο με τη Μπελλιντσόνα. Το επίσημο ντεμπούτο του στο Ελβετικό πρωτάθλημα το πραγματοποίησε το Μάρτιο του 2010, σε αγώνα με αντίπαλο τη Γκρασχόπερς, ομάδα από τις ακαδημίες της οποίας είχε περάσει κατά το ξεκίνημα της ποδοσφαιρικής του καριέρας. Στο αγωνιστικό κομμάτι, η Μπελλιντσόνα ηττήθηκε από την Γκρασχόπερς με 0-2, με τον Κασάμι να αγωνίζεται ως βασικός για ολόκληρο το 90λεπτο. Από εκείνο το ματς και μέχρι το τέλος του ελβετικού πρωταθλήματος, ο Κασάμι αγωνίστηκε σε όλα τα παιχνίδια της Μπελιντσόνα, ενώ στα περισσότερα από αυτά είχε ξεκινήσει ως βασικός. Συνολικά, πραγματοποίησε 10 εμφανίσεις, ενώ κατάφερε να πετύχει και δύο γκολ.
Οι πολύ καλές εμφανίσεις του Κασάμι με τη Μπελλιντσόνα κατά τη διάρκεια του δεύτερου μισού του ελβετικού πρωταθλήματος της περιόδου 2009-2010, προκάλεσαν το ενδιαφέρων αρκετών ομάδων τόσο εντός, όσο και εκτός συνόρων της Ελβετίας.
Παλέρμο
Τελικώς, η ομάδα η οποία κατάφερε να τον αποκτήσει ήταν η ιταλική Παλέρμο, με τον Κασάμι να επιστρέφει στην Ιταλία για δεύτερη φορά στην καριέρα του, έπειτα από το σύντομο πέρασμά του από τη Λάτσιο. Με την Παλέρμο υπέγραψε πενταετές συμβόλαιο συνεργασίας και αμέσως βρήκε θέση όχι μόνο στο βασικό ρόστερ της ομάδας, αλλά και στην αρχική της ενδεκάδα. Το ντεμπούτο του στο πρωτάθλημα Ιταλίας το πραγματοποίησε στις 30 Αυγούστου του 2010 στον εντός έδρας ισόπαλο αγώνα με αντίπαλο την Κάλιαρι (0-0 το σκορ). Συνολικά, με την ομάδα του Παλέρμο κατά τη διάρκεια της περιόδου 2010-11, ο Κασάμι πραγματοποίησε 23 εμφανίσεις, χωρίς ωστόσο να καταφέρει να πετύχει κάποιο γκολ. Συγκεκριμένα, πραγματοποίησε 14 συμμετοχές στο Ιταλικό πρωτάθλημα, 7 στο Γιουρόπα Λιγκ και 2 στο Κύπελλο Ιταλίας. Ο Κασάμι πραγματοποιούσε κατά διαστήματα εξαιρετικές εμφανίσεις, γεγονός που προκάλεσε το ενδιαφέρον αρκετών συλλόγων για την απόκτησή του, τόσο εντός, όσο και εκτός συνόρων της Ιταλίας.
Φούλαμ
Στις 25 Ιουλίου 2011 η Φούλαμ απέκτησε τον Κασάμι, με συμβόλαιο περί τις 5 εκατομμύρια λίρες, με τον παίκτη να επιστρέφει στην Αγγλία για δεύτερη φορά στην καριέρα του μετά το σύντομο πέρασμά του από τη Λίβερπουλ το 2008. Ο Κασάμι έκανε το ντεμπούτο του με τη Φούλαμ σε έναν αγώνα του Europa Leage, με τη Σπλιτ, μπαίνοντας ως αλλαγή.
Ο Κασάμι αγωνιζόταν τόσο στην ομάδα των ανδρών, όσο και σε αυτή των αναπληρωματικών (ρεζέρβες). Το ντεμπούτο του στο Αγγλικό πρωτάθλημα το πραγματοποίησε στις 21 Αυγούστου του 2011 στον εκτός έδρας αγώνα με αντίπαλο τη Γουλβς (ήττα 2-0). Συνολικά, κατά τη διάρκεια της σεζόν 2011-2012, ο Κασάμι πραγματοποίησε με τη φανέλα της Φούλαμ σε όλες της διοργανώσεις εντός και εκτός Αγγλίας 24 συμμετοχές, ενώ κατάφερε να πετύχει και τρία γκολ.
Τον Ιανουάριο του 2013, η διοίκηση της Φούλαμ αποφάσισε να δώσει τον Κασάμι δανεικό για έξι μήνες στην ελβετική Λουκέρνη. Ο Κασάμι πραγματοποίησε στο ελβετικό πρωτάθλημα με τη φανέλα της Λουκέρνης 16 εμφανίσεις, ενώ κατάφερε να πετύχει και ένα γκολ στο τελευταίο παιχνίδι της Λουκέρνης με αντίπαλο τη Σερβέτ, όταν και νίκησε με 3-4 την πρώτη του Ιουνίου του 2013.
Μετά το τέλος του δανεισμού του στην ελβετική Λουκέρνη, ο Κασάμι επέστρεψε στη Φούλαμ, στην οποία δέχθηκε να παραμείνει παρά τη μείωση που δέχθηκε στο συμβόλαιό του, η οποία έφτασε το 50%. Κατά τη διάρκεια της σεζόν 2013-14, ο Κασάμι πραγματοποίησε συνολικά με τη φανέλα της Φούλαμ σε όλες τις διοργανώσεις 35 εμφανίσεις, ενώ παράλληλα κατάφερε να πετύχει τρία γκολ και να μοιράσει και μία ασίστ. Μάλιστα, τις περισσότερες από τις συμμετοχές αυτές τις πραγματοποίησε αγωνιζόμενος ως βασικός. Οι πολύ καλές του εμφανίσεις προκάλεσαν το ενδιαφέρον αρκετών ομάδων, εντός και εκτός Αγγλίας, ενώ ο υποβιβασμός της ομάδας στην Τσάμπιονσιπ ανέβασε τον αριθμό των πιθανών μνηστήρων, καθώς αρκετοί ήταν οι παίκτες της Φούλαμ που επιθυμούσαν την αποχώρησή τους από την ομάδα μετά τον υποβιβασμό της.
Ολυμπιακός
Η ομάδα που τελικά κατάφερε να αποκτήσει τον Κασάμι ήταν ο Ολυμπιακός Πειραιώς, ο οποίος κατέθεσε πρόταση ύψους 5.000.000 ευρώ για την απόκτηση του παίκτη, η οποία και έγινε αποδεκτή από τη διοίκηση του αγγλικού συλλόγου. Στις 9 Ιουλίου του 2014 ανακοινώθηκε και επίσημα η απόκτηση του Κασάμι από τον ερυθρόλευκο σύλλογο.